Salih Behmen

Salih Behmen (12. februara 1922. – 27. oktobar 1990) bio je bosanskohercegovački muslimanski aktivist.Ključanin, Zilhad (gl. i odg. ur.) Mladi muslimani - razgovori sa članovima. Razgovor s Munirom Gavrankapetanovićem, razgovarao Nedžad Latić, Sarajevo, Biblioteka Ključanin, 1991., str. 105

 Biografija 
Rođen je 12. februara 1922. u Mostaru, gdje je završio osnovnu školu i Mostarsku gimnaziju.

Krajem tridesetih godina postaje članom organizacije Mladi muslimani. Na području Mostara i Hercegovine zajedno sa ostalim članovima pokreta gradi dosta organizaciju. Zbog svog angažmana uhapšen je u nizu hapšenja pripadnika Mladih muslimana 1949, te je u velikom procesu 1948-49,Ključanin, Zilhad (gl. i odg. ur.) Mladi muslimani - razgovori sa članovima, Sarajevo, Biblioteka Ključanin, 1991., str. 130-133 u MostaruKljučanin, Zilhad (gl. i odg. ur.) Mladi muslimani - razgovori sa članovima Sarajevo, Biblioteka Ključanin, 1991., Predgovor Zilhada Ključanina, str. 10-11 osuđen na 12 godina robije, izdržavajući osam i po godina u zeničkom zatvoru.

Nakon izdržane dugogodišnje kazne Salih Behmen je završio studij matematike i fizike na Višoj pedagoškoj školi u Sarajevu, te je gotovo cijeli svoj radni vijek proveo u predavanju ovih predmeta.

Zbog svog životnog opredjeljenja, zbog svoje erudicije, uvjerljivosti i ustrajnosti sa polazišta islama ponovo je na Sarajevskom procesu tzv. "mladomuslimanskim nacionalistima" i "islamskim fundamentalistima" 1983. osuđen na 5 godina, izdržavši tri i po godine u fočanskom zatvoru.

Poslije toga radi kao skladištar u mostarskoj bolnici, zatim kao službenik na željeznici, pa se tek onda vraća svojoj struci, nastavi matematike i fizike. Salih Behmen je većinu svojih članaka objavio u Takvimu, Glasniku i Preporodu pod različitim pseudonimima.

Umro je u Sarajevu 27. oktobra 1990, a sljedećeg dana je poslije klanjanja dženaza-namaza sahranjen u svom rodnom Mostaru, u Šarića haremu.

 Djela 
 Islamski odgovori, Islamska zajednica Zagreb, 1990.

 Reference 

Kategorija:Biografije, Mostar
Kategorija:Rođeni 1922.
Kategorija:Umrli 1990.
Kategorija:Bosanskohercegovački aktivisti
Kategorija:Pripadnici Mladih muslimana